CELEX: 62021TN0771
Language: bg
Date: 2021-12-11 00:00:00
Title: Дело T-771/21: Иск, предявен на 11 декември 2021 г. — Bategu Gummitechnologie/Комисия

14.2.2022   
            
            
               BG
            
            
               Официален вестник на Европейския съюз
            
            
               C 73/51
            
         
      Иск, предявен на 11 декември 2021 г. — Bategu Gummitechnologie/Комисия
      (Дело T-771/21)
      (2022/C 73/65)
      Език на производството: немски
      
         Страни
      
      
         Ищец: Bategu Gummitechnologie GmbH (Виена, Австрия) (представител: G. Maderbacher, Rechtsanwalt)
      
         Ответник: Европейска комисия
      
         Искания
      
      Ищецът моли Общия съд:
      
                  —
               
               
                  да приеме иска за допустим,
               
            
                  —
               
               
                  да осъди Съюза, представляван от Комисията, да плати 70 695 720,35 EUR,
               
            
                  —
               
               
                  да осъди Съюза да понесе направените от него съдебни разноски.
               
            
         Основания и основни доводи
      
      Ищецът прави искане на основание член 268 ДФЕС за обезщетение на вредите, които са му причинени поради съществено нарушение, извършено от Комисията при изпълнение на задълженията си. Комисията не е изпълнила задълженията си да установи и санкционира извършени някои железопътни предприятия нарушения на член 101 ДФЕС и член 102 ДФЕС. Комисията се е възползвала от оправданите правни очаквания и е насърчила ищеца да направи инвестиции.
      Ищецът изтъква четири основания в подкрепа на иска.
      
                  1.
               
               
                  Първо основание: съществена злоупотреба с власт и явни грешки в преценката, допуснати от Комисията
                  Комисията не е разгледала внимателно всички обстоятелства от фактическа и правна страна в рамките на подадена от ищеца официална жалба на основание член 7 от Регламент № 1/2003 (1).
               
            
                  2.
               
               
                  Второ основание: извършено от Комисията съществено нарушение на принципите на защита на оправданите правни очаквания и на правна сигурност
                  Комисията е дала ясни, безусловни и непротиворечиви уверения, че използваните в железопътните превозни средства материали трябва да отговорят на установените от самата нея изисквания. С оглед на тези уверения ищецът е извършил значителни инвестиции, по-специално за развитието на съответстваща на тези изисквания технология, които са се обезценили поради бездействието на Комисията.
               
            
                  3.
               
               
                  Трето основание: извършено от Комисията съществено нарушение на основното право на ищеца на собственост по член 17 от Хартата на основните права на Европейския съюз (2)
                  
                  Съгласно практиката на Европейския съд по правата на човека по член 1 от Първи допълнителен протокол към Европейската конвенция за защита на правата на човека и основните свободи, която следва да се вземе предвид при тълкуването на Хартата съгласно член 52 от нея, Комисията е длъжна да предприеме определени действия за защита на интелектуалната собственост на ищеца. Комисията не е предприела такива действия.
               
            
                  4.
               
               
                  Четвърто основание: нарушение на правата на ищеца на добра администрация съгласно член 41 от Хартата
                  След подаване от ищеца на официална жалба за наличие на картел на Комисията са били необходими четири години, за да уведоми ищеца, че няма намерение да преустанови твърдяното нарушение въз основа на тази жалба, и до момента не е приела окончателно решение по жалбата. Обстоятелствата по оповестената от Комисията преписка обаче не позволяват да се разберат причините за тази продължителна процедура. Поради това Комисията е нарушила член 41 от Хартата.
               
            
         (1)  Регламент (ЕО) № 1/2003 на Съвета от 16 декември 2002 година относно изпълнението на правилата за конкуренция, предвидени в членове 81 и 82 от Договора (ОВ L 1, 2003 г., стр. 1; Специално издание на български език, 2007 г., глава 8, том 1, стр. 167).
      
         (2)  Харта на основните права на Европейския съюз (ОВ C 326, 2012 г., стр. 391).